BERETNING FRA KOMMISSIONEN TIL EUROPA-PARLAMENTET OG RÅDET om udgifterne for EUGFL, Garantisektionen - Alarmsystemet Nr. 7/2003 og nr. 8/2003

INDHOLDSFORTEGNELSE

1. DEN GENERELLE UDVIKLING I DE MÅNEDLIGE UDGIFTER

2. FORELØBIGT BEVILLINGSFORBRUG

3. KOMMENTARER

4. KONKLUSIONER

1. DEN GENERELLE UDVIKLING I DE MÅNEDLIGE UDGIFTER

Nedenstående tabeller viser den generelle udvikling i de månedlige udgifter i forhold til udgiftsprofilen. Opgørelsen svarer til medlemsstaternes udgifter fra den 16. oktober 2002 til den 30. juni 2003.

1.1. Underudgiftsområde 1a: DEN FÆLLES LANDBRUGSPOLITIK

>TABELPOSITION>

1.2. Underudgiftsområde 1b: Landdistrikternes udvikling

>TABELPOSITION>

2. FORELØBIGT BEVILLINGSFORBRUG

Nedenstående tabeller viser det foreløbige bevillingsforbrug i den syvende og ottende måned i regnskabsåret 2003:

>TABELPOSITION>

>TABELPOSITION>

3. KOMMENTARER

3.1. Bevillingsforbruget for august 2003

Forbruget af bevillinger under budgettets udgiftsområde 1 udgør for juni 2003 (medlemsstaternes udgifter fra 16. oktober 2002 til 30. juni 2003) 37 403,9 mio. EUR, dvs. 83,5% af bevillingerne. Udgifterne ligger

- 506,6 mio. EUR under indikatoren for underudgiftsområde 1a (traditionelle udgifter for EUGFL, Garantisektionen, og veterinærudgifter) og

- 256,6 mio. EUR over indikatoren i underudgiftsområde 1b (landdistrikternes udvikling).

3.2. Valutafaktorer

Dollarens vekselkurs over for euroen

De udgifter, som er angivet ovenfor, er fastsat under hensyntagen til udviklingen i dollarens vekselkurs over for euroen. For en væsentlig del af eksportrestitutionerne for landbrugsprodukter, især for korn og sukker samt for nogle former for intern støtte såsom bomuldsstøtten, afhænger udgifterne af udviklingen i dollarkursen.

I overensstemmelse med Rådets forordning om budgetdisciplin (Rådets forordning (EF) nr. 2040/2000 af 26. september 2000) blev ændringsskrivelsen til landbrugsbudgettet for 2003 udarbejdet på grundlag af den gennemsnitlige dollarkurs for juli, august og september 2002, dvs. 1 EUR = 0,98 $. I perioden fra den 1. august 2002 til den 30. juni 2003 var den gennemsnitlige dollarkurs 1 EUR = 1,05 $, dvs. over den kurs, der lå til grund for opstillingen af budgettet for 2003.

3.3. Markedsfaktorer

Underudgiftsområde 1a

For underudgiftsområde 1a ligger rytmen i budgetgennemførelsen under indikatoren for alle budgetafsnit. Dette generelle underforbrug af budgetbevillingerne vedrørte dog ikke kapitlerne om markafgrøder, olivenolie, frugt og grøntsager, mælk og fårekød, der udviste et overforbrug af de tilsvarende bevillinger.

Følgende kommentarer er påkrævet for visse budgetkapitler:

Kapitel B1-10: Markafgrøder // Afvigelse: + 116 mio. EUR (+ 0,7%)

// (udgifter: 16 571 mio. EUR)

(indikator: 16 455 mio. EUR)

På dette tidspunkt forventer Kommissionen, at dette kapitels bevillinger vil blive overskredet ved udgangen af regnskabsåret. Overforbruget vil hovedsagelig skyldes medlemsstaternes større udbetalinger for jordudtagning såvel som stigningen i bevillingsbehovet for eksportrestitutioner for korn som følge af forhøjelsen af eksportrestitutionssatsen for blød hvede, hvedemel, byg og havre i årets første få måneder. På samme måde kan udgifterne til kornintervention blive højere som følge af det større opkøb og mindre salg af korn fra offentlig oplagring.

Kapitel B1-11: Sukker // Afvigelse: - 142 mio. EUR (-9,6%)

// (udgifter: 957 mio. EUR)

(indikator: 1 099 mio. EUR)

Dette underforbrug skyldes en nedgang i den eksporterede sukkermængde i forhold til den mængde, der forventedes at være eksporteret på dette tidspunkt af året. Kommissionen forventer, at dette underforbrug vil fortsætte til udgangen af regnskabsåret.

Kapitel B1-12: Olivenolie // Afvigelse: + 12 mio. EUR (+ 0,5%)

// (udgifter: 2 055 mio. EUR)

(indikator: 2 043 mio. EUR)

Dette overforbrug skyldes, at ca. 62,0 mio. EUR af de udgifter, som blev afholdt og anmeldt af medlemsstaterne, vedrører udbetaling af produktionsstøtte for de foregående produktionsår, som der ikke blev taget højde for, da budgettet blev opstillet.

Kapitel B1-15: Frugt og grøntsager // Afvigelse: + 9 mio. EUR (+ 0,6%)

// (udgifter: 1 187 mio. EUR)

(indikator: 1 178 mio. EUR)

Dette lille overforbrug er midlertidigt. På dette tidspunkt forventer Kommissionen ikke, at dette kapitels bevillinger vil være opbrugt ved udgangen af regnskabsåret. Dette underforbrug vil hovedsagelig skyldes friske frugter og grøntsager. I denne sektor gør følgende sig gældende som følge af gunstige markedsforhold:

- færre mængder frugt og grøntsager blev købt tilbage fra markedet, hvilket medførte færre udbetalinger for udligningsgodtgørelse, og

- støtten til bananer blev fastsat på et lavere niveau i sammenligning med de mængder og niveauer, der blev lagt til grund ved opstillingen af 2003-budgettet.

Kapitel B1-16: Vin // Afvigelse: - 46 mio. EUR (-3,3%)

// (udgifter: 1 048 mio. EUR)

(indikator: 1 094 mio. EUR)

På dette tidspunkt forventer Kommissionen ikke, at dette kapitels bevillinger vil være opbrugt ved udgangen af regnskabsåret. Dette underforbrug vil hovedsagelig skyldes, at der ikke bliver tale om nogen krisedestillation i år, en ordning, som der på budgettet var afsat bevillinger til for en mængde på 8,0 mio. hl. På samme måde forventes destillationen til spiritusindustrien at andrage ca. 8,7 mio. hl i sammenligning med budgetbevillinger for 12,5 mio. hl til en sådan destillation.

Kapitel B1-20: Mælk // Afvigelse: + 47 mio. EUR (+ 1,7%)

// (udgifter: 1 959 mio. EUR)

(indikator: 1 1912 mio. EUR)

Den internationale markedssituation gjorde det nødvendigt at forhøje eksportrestitutionssatserne for smør og skummetmælkspulver ud over de satser, der oprindelig blev lagt til grund ved opstillingen af 2003-budgettet. Denne forhøjelse medførte et overforbrug af budgetbevillingerne, der forventes at vare indtil udgangen af regnskabsåret 2003.

Kapitel B1-21: Oksekød // Afvigelse: - 382 mio. EUR (-4,6%)

// (udgifter: 7 230 mio. EUR)

(indikator: 7 612 mio. EUR)

På dette tidspunkt forventer Kommissionen et generelt underforbrug af dette kapitels bevillinger. En del af det konstaterede underforbrug skyldes lavere udbetalinger for eksportrestitutioner på grund af faldet i den eksporterede mængde oksekød. Kommissionen forventer, at dette fald vil fortsætte indtil udgangen af året og således medføre et underforbrug af de tilsvarende bevillinger.

En anden del af det konstaterede underforbrug skyldes den lavere rytme i præmieudbetalingerne i sammenligning med indikatoren for den samme periode. Nogle medlemsstater har nemlig vanskeligheder med at udbetale præmierne inden for fristen den 30. juli 2003 som omhandlet i forordningen. De fik en yderligere frist på en måned for at indhente forsinkelsen i udbetalingen af præmierne.

Kapitel B1-23: Svinekød // Afvigelse: - 34 mio. EUR (-16,8%)

// (udgifter: 106 mio. EUR)

(indikator: 140 mio. EUR)

De færre mængder eksporteret svinekød såvel som de lavere restitutionssatser i sammenligning de niveauer, der blev lagt til grund for opstillingen af 2003-budgettet, tyder på, at der vil være et underforbrug af dette kapitels bevilling ved årets udgang. Usikkerhed om de udbetalinger, som medlemsstaterne vil foretage for privat oplagring af svinekød, kan påvirke dette kapitels bevillingsforbrug indtil regnskabsårets udgang.

Underudgiftsområde 1b

Kapitel B1-40: Landdistrikternes udvikling // Afvigelse: + 257 mio. EUR (+ 5,5%)

// (udgifter: 1 752 mio. EUR)

(indikator: 1 495 mio. EUR)

Der blev iagttaget en generel acceleration af gennemførelsen for programmerne for udvikling af landdistrikterne, der for tiden ligger på ca. 37 % af budgetbevillingerne, mens indikatoren blev beregnet til en gennemførelsesrytme på 32 % for perioden indtil den 30. juni 2003. Denne betydelige acceleration bemærkes mest i gennemførelsesrytmen for miljø foranstaltningerne. Det skal bemærkes, at erfaringen viser, at medlemsstaterne har tendens til at bruge næsten halvdelen af deres årlige bevilling i de to sidste uger af regnskabsåret. Da dette kapitels bevillinger sættes til loftet for finansielle overslag i underudgiftsområde 1b, er der dog ingen risiko for overforbrug af bevillingerne.

4. KONKLUSIONER

Bevillingsforbrug pr. 30. juni 2003

Forbruget af bevillinger for august 2003 (medlemsstaternes udgifter fra 16. oktober 2002 til 30. juni 2003) viser, at der for underudgiftsområde 1a er et generelt underforbrug af budgetbevillingerne trods overforbruget i visse kapitler i budgettet. Dette underforbrug på - 507 mio. EUR blev halveret i sammenligning med den foregående måned, dvs. 31. maj 2003, hvor det androg - 955 mio. EUR (se tabel 2.1. og 2.2. i denne rapport). Inden for denne tendens forventes underforbruget af bevillinger for nogle budgetkapitler såsom sukker, frugt og grøntsager, vin og oksekød på grundlag af de nuværende markedsudsigter at vare ved indtil udgangen af regnskabsåret. For underudgiftsområde 1b skal medlemsstaterne sørge for ikke at overskride deres bevillinger for 2003 til de programmer for udvikling af landdistrikterne, der blev godkendt for perioden 2000-2006.